Dzavhana

Dzavhana () ir upe Mongolijā, valsts rietumdaļas lielākā upe. Sākas no Hangaja dienvidrietumos, satekot Bujantai un Šarusai. Augštecē plūst dienvidu virzienā pa šauru ieleju. Noplūstot starpkalnu ieplakā, pagriežas uz rietumiem. Šeit 2001.—2008. gadā uzbūvēta valsts otra lielākā — Taiširas hidroelektrostacija ar 11 MW jaudu. "Scaling-Up Renewable Energy Programme (SREP): Investment Plan for Mongolia" (PDF). Climate Investment Funds Tālāk upe plūst ziemeļrietumu—ziemeļu virzienā cauri Mongolelsa smiltājiem pa plašu ieleju, veidojot daudzas attekas un salas. Ietek Airagnūra ezerā, veidojot plašu, sazarotu deltu. Airagnūrs ar caurteci ir savienots ar Hjargasnūra ezeru. Lielākā upes pieteka ir Bogda. Pie augsta ūdens līmeņa uz Dzavhanu pa Tēlīngolu notek Hovdas upes un Harusnūra un Harnūra ezeru ūdeņi. Krastos nav lielu apdzīvoto vietu, lielākā ir Taiširas enerģētiķu ciemats.

 Atsauces 

 Ārējās saites 

Kategorija:Mongolijas upes